CELEX: 62012CN0172
Language: hu
Date: 2012-04-05 00:00:00
Title: C-172/12. P. sz. ügy: A Törvényszék (hetedik tanács) T-76/08. sz., EI du Pont de Nemours and Company és társai kontra Európai Bizottság ügyben 2012. február 2-án hozott ítélete ellen az EI du Pont de Nemours and Company által 2012. április 5-én benyújtott fellebbezés

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/10
            
         A Törvényszék (hetedik tanács) T-76/08. sz., EI du Pont de Nemours and Company és társai kontra Európai Bizottság ügyben 2012. február 2-án hozott ítélete ellen az EI du Pont de Nemours and Company által 2012. április 5-én benyújtott fellebbezés
   (C-172/12. P. sz. ügy)
   2012/C 194/16
   Az eljárás nyelve: angol
   
      Felek
   
   
      Fellebbező: EI du Pont de Nemours and Company (képviselők: J. Boyce, A. Lyle-Smythe, Solicitors)
   
      A többi fél az eljárásban: DuPont Performance Elastomers LLC, DuPont Performance Elastomers SA, Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék T-76/08. sz. ügyben hozott ítéletét, amennyiben az helybenhagyta a Bizottság azon megállapítását, hogy a fellebbező részt vett a jogsértésben és bírság fizetésére kötelezhető;
            
         
               —
            
            
               A Bíróság kötelezze a Bizottságot a jelen eljárás költségeinek viselésére.
            
         
      Jogalapok és fontosabb érvek
   
   A fellebbező által hivatkozott jogalap szerint a Törvényszék tévesen alkalmazta a jogot, amikor megállapította, hogy a fellebbező felelős a DuPont Dow Elastomers (DDE) által elkövetett jogsértésért. Amennyiben a fellebbezés e tekintetben helyt kap, akkor abból az alábbiak következnek:
   
               —
            
            
               a DDE létrehozását megelőző időszak tekintetében (amikor a kloroprén gumival kapcsolatos tevékenységet a fellebbező ellenőrizte) a Törvényszék tévesen alkalmazta a jogot, amikor nem állapította meg, hogy a Bizottságnak elévült a fellebbezővel szemben a leányvállalatainak részvétele miatt bírság kiszabására vonatkozó joga; és
            
         
               —
            
            
               amennyiben a Bizottságnak elévült a bírságkiszabási joga, és nem bizonyította, hogy jogos érdeke fűződne a fellebbezővel szembeni határozat elfogadásához, a Törvényszék tévesen alkalmazta a jogot, amikor a fellebbezőt felelősnek találta a leányvállalatai részvételéért a DDE létrehozását megelőző időszak tekintetében.